b'\n_START_ARTICLE_\n\xc4\x8cebula\n_START_SECTION_\nUporaba\n_START_PARAGRAPH_\n\xc4\x8cebula je ena najstarej\xc5\xa1ih zelenjav, ki jih pozna \xc4\x8dlovek in jih lahko najdemo v veliko receptih in pripravkih vseh kultur na svetu. Dandanes jih lahko najdemo v sve\xc5\xbei, zmrznjeni, konzervirani, v kisu ali dehidrirani obliki. \xc4\x8cebule se uporabljajo, po navadi sesekljane ali v rezinah v vseh vrstah hrane. Je sestavina skoraj vsake jedi, kjer se pra\xc5\xbei ali kuha, v sve\xc5\xbeih solatah, predvsem v tistih, kjer se izlu\xc5\xbeuje veliko soka (paradi\xc5\xbenikova, kumari\xc4\x8dna, itd.) in kot pikantno prilogo ali omako. Redko jih jemo same, ampak kot dodatek glavni hrani. \xc4\x8cebula je lahko ostra, za\xc4\x8dinjena, mo\xc4\x8dno za\xc4\x8dinjena, lahko pa tudi mila ali sladka._NEWLINE_\xc4\x8cebulice v kisu se jedo kot prigrizek. V Zdru\xc5\xbeenem kraljestvu in na Balkanu se pogosto servirajo kot priloga ribam in krompirju (fish and chips). V Indiji je \xc4\x8debula osnovna hrana in nepogre\xc5\xa1ljiva v vsej indijski kuhinji. So tudi osnova curryjev ali pa se spasirajo v paste in pojedo kot glavna jed ali priloga._NEWLINE_\xc4\x8cebulno tkivo se pogosto uporablja pri pouku naravoslovja za demonstracijo uporabe mikroskopa, saj ima \xc4\x8debula relativno velike celice, ki jih je lahko opazovati pri majhni pove\xc4\x8davi.\n_START_SECTION_\n\xc4\x8cebula in dra\xc5\xbeenje o\xc4\x8di\n_START_PARAGRAPH_\nKo se \xc4\x8debula prere\xc5\xbee, se njene celice, ki tvorijo stene, razbijejo. Encimi (aliinaze) razbijejo aminokisline in tvorijo sulfeni\xc4\x8dno kislino (RSOH). Te kisline so nestabilne in razpadejo v plin sin-propanetial-S-oksid. Plin prehaja skozi zrak in ko dose\xc5\xbee oko, reagira z vodo v o\xc4\x8desu in tvori razred\xc4\x8deno raztopino \xc5\xbeveplene kisline. Ta kislina dra\xc5\xbei \xc5\xbeiv\xc4\x8dne kon\xc4\x8di\xc4\x8de v o\xc4\x8desu. Solzne \xc5\xbeleze za\xc4\x8dno izlo\xc4\x8dati solze, da bi razred\xc4\x8dile in izprale dra\xc5\xbeilno snov .'